CELEX: 62019TN0709
Language: hu
Date: 2019-10-21 00:00:00
Title: T-709/19. sz. ügy: 2019. október 21-én benyújtott kereset – GW kontra Számvevőszék

9.12.2019   
            
            
               HU
            
            
               Az Európai Unió Hivatalos Lapja
            
            
               C 413/63
            
         
      2019. október 21-én benyújtott kereset – GW kontra Számvevőszék
      (T-709/19. sz. ügy)
      (2019/C 413/76)
      Az eljárás nyelve: francia
      
         Felek
      
      
         Felperes: GW (képviselő: J.-N. Louis ügyvéd)
      
         Alperes: Számvevőszék
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a Számvevőszék 2019. május 22-i határozatát, amelyben elutasította a felperes azon kérelmét, hogy egészségi állapota változásának és a rokkantságot követő orvosi felülvizsgálatok részletes szabályainak megállapítása érdekében a rokkantsági bizottsághoz forduljon;
               
            
                  —
               
               
                  a Számvevőszéket kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes három jogalapra hivatkozik.
      
                  1.
               
               
                  Az első jogalap az Európai Unió tisztviselői személyzeti szabályzata VIII. melléklete 15. cikkének megsértésén alapul, mivel e cikk csupán az intézményt illető lehetőségként és nem kötelezettségként írja elő a rokkantsági támogatásban részesülő tisztviselő időközönkénti orvosi vizsgálatra való kötelezését annak érdekében, hogy meggyőződjön arról, hogy a tisztviselő változatlanul megfelel e támogatás folyósítása követelményeinek.
               
            
                  2.
               
               
                  A második jogalap az adminisztratív vezetők testületének a rokkantság megállapítását követő orvosi vizsgálatról szóló 2016. február 25-i 279/15 határozatának megsértésén alapul, mivel az azt írja elő, hogy az intézmény orvosa kivételes jelleggel elfogadhatja a kezelőorvos által készített jelentést vagy elhalaszthatja a vizsgálatot, amennyiben a rokkantság alapját képező állapot jellege nem indokolja az újbóli munkafelvétel lehetőségének értékelésére irányuló vizsgálatot.
               
            
                  3.
               
               
                  A harmadik jogalap a gondoskodási kötelezettség megsértésén alapul. A felperes e tekintetben arra hivatkozik, hogy az intézménynek figyelembe kellett volna vennie a kezelőorvos és az orvosszakértő augusztus 23-i és 24-i, valamint a kezelőorvos 2019. október 11-i véleményét is.